Εβραιομνήματα Πάτρας

Τα Εβραιομνήματα είναι συνοικία της Πάτρας, η οποία συνορεύει με τις συνοικίες Κρητικά και Αρόη και βρίσκεται ανάμεσά τους. 

Ονομασία
Οφείλει την ονομασία της στο ότι από την περίοδο της Ρωμαιοκρατίας έως και την Τουρκοκρατία είχαν εγκατασταθεί εκεί Εβραίοι και εκεί υπήρχε το εβραϊκό νεκροταφείο, ενώ σήμερα στην περιοχή έχουν βρεθεί λίγοι εβραϊκοί τάφοιΗ Εβραϊκή κοινότητα Πατρών - ιστορία . kis.grΑρχιτεκτονική νεκροταφείων Νεκροταφεία Στην Πάτρα .

Ιστορία
Κατά την Τουρκοκρατία εκεί ήταν η Εβραϊκή συνοικία της πόλης, που λεγόταν Εβραιομαχαλάς και Τσιφούτ Μαχαλάς, και σε μικρή απόσταση το εβραϊκό νεκροταφείοΠελοπόννησος εκδοτική Α.Ε., Ιστορίες της πόλης, εκδόσεις Περί Τεχνών, Πάτρα 2004. ISBN 960-88372-0-0.. Αργότερα και κυρίως μετά την Επανάσταση του ’21 οι Εβραίοι της Πάτρας μετακινήθηκαν σε νέα συνοικία στην παραλία του Αγίου Ανδρέα, το Τσιβδί, εγκαταλείποντας την παλιά συνοικία καθώς και το εκεί νεκροταφείο. Μετά την Επανάσταση και την σχεδόν ολοκληρωτική καταστροφή της Πάτρας το νεκροταφείο καταστράφηκε και τα περισσότερα μάρμαρα του χρησιμοποιήθηκαν στην κατασκευή νέων κτιρίων. 

Στη συνοικία κατά τη διάρκεια κατασκευής της Μίνι Περιμετρικής Οδού της Πάτρας βρέθηκαν πολλά αρχαία εξαιτίας των οποίων η Μίνι Περιμετρική στο συγκεκριμένο σημείο υπογειοποιήθηκε.

Δείτε επίσης
 Ιστορία των Εβραίων στην Πάτρα

Παραπομπές

Πηγές
 Δ. Καρατζά, Χ. Χαραλάμπους, Δ. Γκότση, Γ. Λύρα, Πάτρα, ονομάτων επίσκεψις, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.

Κατηγορία:Συνοικίες της Πάτρας